Document ID: /roh_data/filtered/fineweb-2-filterrobots_roh.jsonl.gz/54370

La vendita dal concern d'agrochemia da Basilea Syngenta a ChemChina n'haja a media vista naginas consequenzas per las plazzas da lavur e las activitads da perscrutaziun en Svizra. Quai ha ditg Christoph Mäder che fa part da la direcziun da Syngenta en la «Samstagsrundschau» da radio SRF.
Era suenter l'acquisiziun da ChemChina haja la Syngenta quatter agens commembers en il cussegl d'administraziun. Quels hajan il dretg da veto tar decisiuns che sa drizzian encunter l'interess da l'interpresa.
Suenter lungas tractativas han ils dus concerns Syngenta e ChemChina comunitgà il venderdi ch'ils acziunaris da Syngenta hajan acceptà l'offerta dal concern statal ChemChina.
RR novitads 14:00